
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par nekustamā īpašuma Lietuvas ielā 38, Elejā, Elejas pagastā, Jelgavas novadā, pārņemšanu valsts īpašumā Finanšu ministrijas valdījumā un pārdošanu" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Publiskas personas mantas atsavināšanas likuma (turpmāk - Atsavināšanas likums) 4.panta pirmā daļa, 5.panta pirmā daļa, 9.panta pirmā daļa, 42.panta pirmā daļa un 43.pants.
Pašvaldību likuma 10.panta pirmās daļas 16.punkts.
Jelgavas novada domes 24.09.2025. lēmums Nr.37 “Par nekustamā īpašuma nodošanu valsts īpašumā (Lietuvas iela 38, Eleja, Elejas pagasts) un 22.12.2025. lēmums Nr. 36 “Par grozījumu 2025. gada 24. septembra lēmumā Nr. 37 “Par nekustamā īpašuma nodošanu valsts īpašumā (Lietuvas iela 38, Eleja, Elejas pagasts)””.
Ministru kabineta 16.08.2024. rīkojuma Nr.646 “Par valsts nekustamā īpašuma Lietuvas ielā 38, Elejā, Elejas pagastā, Jelgavas novadā, nodošanu Jelgavas novada pašvaldībai” (turpmāk – MK rīkojums Nr. 646) 2.punkts.
Ņemot vērā Ministru kabineta rīkojuma projektā “Par nekustamā īpašuma Lietuvas ielā 38, Elejā, Elejas pagastā, Jelgavas novadā, pārņemšanu valsts īpašumā Finanšu ministrijas valdījumā un pārdošanu” (turpmāk – rīkojuma projekts) minētā nekustamā īpašuma tirgus situāciju, izmantošanas iespējas un to, ka nav zināmas valsts pārvaldes funkcijas, kuru nodrošināšanai būtu lietderīgi to saglabāt valsts īpašumā, ar valsts akciju sabiedrības “Valsts nekustamie īpašumi” (turpmāk – VNĪ) Īpašumu izvērtēšanas komisijas lēmumu nolemts konceptuāli atbalstīt  nekustamā īpašuma (nekustamā īpašuma kadastra Nr. 5448 006 0508) – Lietuvas ielā 38, Elejā, Elejas pagastā, Jelgavas novadā, pārņemšanu bez atlīdzības valsts īpašumā Finanšu ministrijas valdījumā un ierosināt nekustamā īpašuma atsavināšanu.
1.2. Mērķis
Mērķa apraksts
Rīkojuma projekta mērķis ir pārņemt valsts īpašumā nekustamo īpašumu Lietuvas ielā 38, Elejā, Elejas pagastā, Jelgavas novadā, nodot to Finanšu ministrijas valdījumā, jo tas netiek izmantots MK rīkojumā Nr.646 minēto pašvaldības funkciju īstenošanai. Ņemot vērā, ka nekustamais īpašums nav nepieciešams publisku personu funkciju nodrošināšanai, atļaut VNĪ to pārdot izsolē saskaņā ar Atsavināšanas likumu.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Pamatojoties uz MK rīkojumu Nr. 646 valsts nekustamais īpašums (nekustamā īpašuma kadastra Nr.5448 506 0053) – būve (būves kadastra apzīmējums 5448 006 0023 009) – Lietuvas ielā 38, Elejā, Elejas pagastā, Jelgavas novadā (turpmāk – būvju nekustamais īpašums), kas ierakstīts Zemgales rajona tiesas Elejas pagasta zemesgrāmatas nodalījumā Nr. 100000185104, uz valsts vārda Finanšu ministrijas personā, tika nodots Jelgavas novada pašvaldības īpašumā Pašvaldību likuma 4.panta pirmajā daļā noteikto funkciju īstenošanai.
Saskaņā ar MK rīkojuma Nr.646 anotācijā norādīto informāciju Jelgavas novada pašvaldībai minētā būve bija nepieciešama Pašvaldību likuma 4.panta pirmās daļa 2.apakšpunktā noteiktās pašvaldību autonomās funkcijas vajadzībām -  gādāt par pašvaldības administratīvās teritorijas labiekārtošanu un sanitāro tīrību (publiskai lietošanai paredzēto teritoriju uzturēšanu). Jelgavas novada pašvaldība plānoja veikt būves pārbūvi, izveidojot to kā administratīvo ēku, kur izvietot Jelgavas novada pašvaldības iestādes, nodrošinot Elejas pagasta un tam tuvāko pagastu iedzīvotājiem ērtu un viegli sasniedzamu pakalpojumu saņemšanas centru.

Būvju nekustamais īpašums pēc tā pārņemšanas Jelgavas novada pašvaldības īpašumā visā tā sastāvā pievienots Jelgavas novada pašvaldībai piederošā nekustamā īpašuma (nekustamā īpašuma kadastra Nr. 5448 006 0508), kas ierakstīts Zemgales rajona tiesas Elejas pagasta zemesgrāmatas nodalījumā Nr.100000580759 (turpmāk – Zemesgrāmata) uz Jelgavas novada pašvaldības vārda, sastāvam, attiecīgi būvju nekustamā īpašuma  - Zemgales rajona tiesas Elejas pagasta zemesgrāmatas nodalījums Nr. 100000185104 - slēgts.
Pēc minēto nekustamo īpašumu apvienošanas nekustamā īpašuma (nekustamā īpašuma kadastra Nr. 5448 006 0508) sastāvā ietilpst zemes vienība (zemes vienības kadastra apzīmējums 5448 006 0479) 0,1731 ha platībā un būve (būves kadastra apzīmējums 5448 006 0023 009) – Elejā, Elejas pagastā, Jelgavas novadā.
Nekustamajam īpašumam (nekustamā īpašuma kadastra Nr. 5448 006 0508) Zemesgrāmatas II daļas 1.iedaļā “Nekustamā īpašuma īpašnieks, īpašumtiesību pamats”, atbilstoši MK rīkojumā Nr. 646 noteiktajam, izdarīts ieraksts – īpašuma tiesība uz būvi nostiprināta uz laiku, kamēr Jelgavas novada pašvaldība nodrošina nekustamā īpašuma izmantošanu pašvaldības autonomo funkciju īstenošanai. Ieraksts pārnests no Elejas pagasta zemesgrāmatas nodalījuma Nr.100000185104, pamats būves pievienošanai  - likuma “Par nekustamā īpašuma ierakstīšanu zemesgrāmatā” 14.panta otrā daļa.
Zemesgrāmatas II daļas 2.iedaļā “Atzīmes un aizliegumi, pēcmantinieku iecelšana, mantojuma līgumi, šo ierakstu pārgrozījumi un dzēsumi” noteikts aizliegums nekustamo īpašumu atsavināt un apgrūtināt to ar hipotēku, izņemot, ja nekustamais īpašums tiek ieķīlāts valsts aizdevuma nodrošināšanai, lai saņemtu Eiropas Savienības fondu atbalstu. Ieraksts pārnests no Elejas pagasta zemesgrāmatas nodalījumā Nr. 100000185104, pamats – MK rīkojums Nr. 646.

Saskaņā ar likuma “Par nekustamā īpašuma ierakstīšanu zemesgrāmatā” 14.panta otro daļu, ja zemi īpašumā iegūst ēku (būvju) īpašnieks vai ēku (būvi) — zemes īpašnieks, ēkas (būves) īpašums pievienojams zemes īpašuma nodalījumam un ēku (būvju) nodalījums slēdzams arī bez īpašnieka lūguma, ja zemesgrāmatu nodaļas tiesnesis nekonstatē normatīvajos aktos noteiktos šķēršļus zemes īpašuma un ēkas (būves) īpašuma savienošanai. Šādā gadījumā nekustamajam īpašumam saglabājams zemes īpašuma kadastra numurs.

Sakarā ar to, ka būve (būves kadastra apzīmējums 5448 006 0023 009) netiek izmantota Jelgavas novada domes MK rīkojumā Nr.646 norādītās autonomās funkcijas veikšanai, pamatojoties uz Pašvaldību likuma 10. panta pirmās daļas 16. punktu un Atsavināšanas likuma 42.panta otro daļu, 24.09.2025. pieņemts Jelgavas novada domes lēmums Nr. 37 (prot. Nr. 24/2025) nodot būvi (būves kadastra apzīmējums 5448 006 0023 009) bez atlīdzības īpašumā Latvijas valstij Finanšu ministrijas personā.
Saskaņā ar Jelgavas novada domes 24.09.2025. lēmumā Nr. 37 norādīto informāciju, ņemot vērā, ka ir pagājuši 3 gadi kopš Jelgavas novada dome pieņēma lēmumu pārņemt būvi (būves kadastra apzīmējums 5448 006  0023 009) Jelgavas novada pašvaldības īpašumā, ir mainījušies apstākļi un Jelgavas novada pašvaldības finansiālā situācija. Minētajā lēmumā norādīts, lai būvi varētu rekonstruēt un piemērot pašvaldības autonomo funkciju realizēšanai, nepieciešami ievērojami finanšu ieguldījumi. Jelgavas novada Īpašuma pārvalde ir veikusi Jelgavas novada pašvaldības iestāžu aptauju par minētās būves nepieciešamību pašvaldības funkciju veikšanai, un konstatēts, ka pašvaldības nodaļu/iestāžu funkciju veikšanai būve nav nepieciešama.
Minētajā Jelgavas novada pašvaldības lēmumā norādīts, ka būve ar kadastra apzīmējumu 5448 006 0023 009 saskaņā ar Jelgavas novada būvvaldes 05.02.2019. Atzinumu par būves pārbaudi ir tādā tehniskajā stāvoklī, ka ir bīstama un bojā apkārtējo ainavu. Saskaņā ar šo Jelgavas novada būvvaldes atzinumu tā laika būves īpašniekam SIA “Inter saimnieks”, reģistrācijas Nr. 40203080072, tika uzdots būvi sakārtot vai nojaukt, bet minētā juridiskā persona 18.09.2019. izslēgta no Uzņēmumu reģistra un būve netika sakārtota.

Jelgavas novada domes 24.09.2025. lēmumā Nr. 37 norādītais pamatojums būves nodošanai bez atlīdzības valsts īpašumā – Atsavināšanas likuma 42. panta otrā daļa - ir kļūdains, jo būve tiek nodota atpakaļ valsts īpašumā bez atlīdzības atbilstoši Atsavināšanas likuma 42.panta pirmajai daļai un MK noteikumos Nr.646 noteiktajam.
Saskaņā ar Atsavināšanas likuma 42.panta pirmo daļu valsts nekustamo īpašumu var nodot bez atlīdzības atvasinātas publiskas personas īpašumā. Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kādu atvasinātas publiskas personas funkciju vai deleģēta pārvaldes uzdevuma veikšanai nekustamais īpašums tiek nodots. Nostiprinot atvasinātas publiskas personas īpašuma tiesības uz nekustamo īpašumu, zemesgrāmatā izdarāma atzīme par Ministru kabineta lēmumā noteiktajiem tiesību aprobežojumiem. Ja nodotais nekustamais īpašums vairs netiek izmantots Ministru kabineta lēmumā par valsts nekustamā īpašuma nodošanu bez atlīdzības atvasinātas publiskas personas īpašumā norādīto funkciju vai deleģēta pārvaldes uzdevuma veikšanai, atvasināta publiska persona šo īpašumu bez atlīdzības nodod valstij.

Atsavināšanas likuma 42. panta otrā daļa nav piemērojama, jo tā regulē atšķirīgu tiesisko situāciju - attiecas uz gadījumiem, kad atvasināta publiska persona (piemēram, pašvaldība) nodod savu nekustamo īpašumu citas atvasinātas publiskas personas vai valsts īpašumā. Tā kā sākotnējais darījums bija valsts mantas nodošana pašvaldībai, pienākums atdot mantu izriet no tās pašas tiesību normas, uz kuras pamata manta tika saņemta, proti, no Atsavināšanas likuma 42. panta pirmās daļas.

Atbilstoši Atsavināšanas likuma 42. panta pirmajā daļā noteiktajam MK rīkojumu Nr. 646 2. punktā noteikts pienākums Jelgavas novada pašvaldībai būvju nekustamo īpašumu bez atlīdzības nodot valstij, ja tas vairs netiek izmantots 1. punktā minētās pašvaldības funkcijas nodrošināšanai.
Saskaņā ar Civillikuma 968.pantu uz zemes uzceltas un cieši ar to savienotas ēkas atzīstamas par tās daļu. Civillikuma 853.pants noteic, ka, ja ēkas un zeme veido vienotu nekustamu īpašumu, uz abiem attiecas vieni un tie paši tiesību noteikumi, tas ir, uz zemi nav iespējams nodibināt sevišķas tiesiskās attiecības, kas atšķiras no tiesiskajām attiecībām, kas nodibinātas uz ēkām vai atsevišķu ēku. No minētajām tiesību normām izriet, ka, ja zeme un ēkas ir reģistrētas vienā zemesgrāmatas nodalījumā kā vienots nekustams īpašums, tad īpašuma atsavināšana iespējama, zemi un ēkas atsavinot vienlaikus, nevis atsevišķi (AT Senāta Civillietu departamenta 30.08.2012. lēmums lietā Nr. SKC-1904/2012). Ievērojot Atsavināšanas likuma 42. pantā ietvertās prasības par attiecīgās mantas atpakaļ nodošanu valstij, ja iestāsies MK rīkojuma Nr.646 2.punktā minētais apstāklis, nekustamais īpašums, pārņemams atpakaļ valsts īpašumā, ievērojot Civillikuma 968. pantā nostiprināto principu.
 
          Ar VNĪ 17.10.2025. vēstuli Nr. 2/9-3/7270  Jelgavas novada pašvaldība informēta, ka būves (būves kadastra apzīmējums 5448 006 0023 009) pārņemšana bez atlīdzības atpakaļ valsts īpašumā nav iespējama, ņemot vērā, ka tā ir pievienota zemei (zemes vienības kadastra apzīmējums 5448 006 0479), izveidojot vienotu nekustamo īpašumu (nekustamā īpašuma kadastra Nr. 5448 006 0508), līdz ar to jautājuma tālākai virzībai pašvaldībai būtu jāgroza tās 24.09.2025. pieņemtais lēmums Nr.37, paredzot nodod bez atlīdzības valstij Finanšu ministrijas personā nekustamo īpašumu visā tā sastāvā, t.i. būvi kopā ar zemi. Vienlaikus Jelgavas novada pašvaldība informēta, ka pēc attiecīgi grozīta pašvaldības lēmuma saņemšanas VNĪ sagatavos un virzīs Ministru kabineta rīkojuma projektu par nekustamā īpašuma (nekustamā īpašuma kadastra Nr.5448 006 0508) Lietuvas ielā 38, Elejā, Elejas pagastā, Jelgavas novadā, pārņemšanu Finanšu ministrijas valdījumā un atsavināšanu.

Jelgavas novada dome 22.12.2025. pieņēma lēmumu Nr. 36 “Par grozījumu 2025. gada 24. septembra lēmumā Nr. 37 “Par nekustamā īpašuma nodošanu valsts īpašumā (Lietuvas iela 38, Eleja, Elejas pagasts)””, ar kuru attiecīgi grozīts Jelgavas novada domes 24.09.2025. lēmums Nr. 37 “Par nekustamā īpašuma nodošanu valsts īpašumā (Lietuvas iela 38, Eleja, Elejas pagasts)” – nolemts nodot bez atlīdzības Latvijas valstij Finanšu ministrijas personā nekustamo īpašumu “Lietuvas iela 38”, Eleja, Elejas pagasts, Jelgavas novads, kas sastāv no zemes vienības 0,1731 ha platībā ar kadastra apzīmējumu 5448 006 0479 un uz tās esošās būves ar kadastra apzīmējumu 5448 006 0023 009.

VNĪ rīcībā tika saņemta Elejas iedzīvotāju padomes priekšsēdētājas 14.10.2025. vēstule (adresēta Viedās administrācijas un reģionālās attīstības ministrijai un informācijai - Finanšu ministrijai) par rīcību ar būvi (būves kadastra apzīmējums 5448 006 0023 009) Lietuvas ielā 38, Elejā, Elejas pagastā, Jelgavas novadā,  saistībā ar  Jelgavas novada pašvaldības 24.09.2025. lēmumu Nr.37 par minētās būves nodošanu bez atlīdzības īpašumā Latvijas valstij Finanšu ministrijas personā. Vēstulei pievienots Elejas iedzīvotāju padomes 16.08.2025. iesniegums Jelgavas novada domei, ar kuru Elejas iedzīvotāju padome,  Jelgavas novada un Elejas pagasta iedzīvotāji lūguši rast risinājumu būves (būves kadastra apzīmējums 5448 006 0023 009) - Elejas bijušās poliklīnikas ēkas – funkcionālai pastāvēšanai, lūdzot to nojaukt vai atjaunot.
Ar VNĪ 27.10.2025. vēstuli Nr. 4/4-3/7470 Elejas pagasta iedzīvotāju padome informēta, ka pēc attiecīgi grozīta pašvaldības lēmuma saņemšanas, kurā paredzēts nodod bez atlīdzības Latvijas valstij Finanšu ministrijas personā nekustamo īpašumu visā tā sastāvā, var tikt virzīts Ministru kabineta rīkojuma projekts par nekustamā īpašuma (kadastra Nr. 5448 006 0508) Lietuvas ielā 38, Elejā, Elejas pagastā, Jelgavas novadā, pārņemšanu Finanšu ministrijas valdījumā.

Saskaņā ar Nekustamā īpašuma valsts kadastra informācijas sistēmas (turpmāk – NĪVKIS) datiem nekustamā īpašuma (nekustamā īpašuma kadastra Nr. 5448 006 0508) sastāvā ietilpst:
- zemes vienība (zemes vienības kadastra apzīmējums 5448 006 0479) 0,1731 ha platībā, zemes vienības lietošanas mērķis: 0908 - Pārējo sabiedriskās nozīmes objektu apbūve, 0,1731 ha, zemes vienības platības sadalījums pa lietošanas veidiem: Zemes zem ēkām platība, 0,1731 ha. Zemes vienības fiskālā kadastrālā vērtība 01.01.2025. ir 1954 euro, universālā kadastrālā vērtība ir 2216 euro;
-  būve – Poliklīnika (būves kadastra apzīmējums 5448 006 0023 009), būves galvenais lietošanas veids: 1264 - Ārstniecības vai veselības aprūpes iestāžu ēkas, būves kopējā platība: 1735,6 m2. Būves fiskālā kadastrālā vērtība 01.01.2025. ir 33337 euro, universālā kadastrālā vērtība ir 38877 euro.
Saskaņā ar NĪVKIS datiem nekustamā īpašuma fiskālā kadastrālā vērtība 01.01.2025. ir 35291 euro, universālā kadastrālā vērtība ir 41093 euro.

Saskaņā ar NĪVKIS datiem nekustamajam īpašumam (nekustamā īpašuma kadastra Nr. 5448 006 0508) reģistrēti šādi apgrūtinājumi:
- ekspluatācijas aizsargjoslas teritorija gar pazemes elektronisko sakaru tīklu
līniju un kabeļu kanalizāciju, 0,0022 ha;
- vides un dabas resursu aizsardzības aizsargjoslas (aizsardzības zonas) teritorija ap kultūras pieminekli laukos, 0,1731 ha.

Saskaņā ar Jelgavas novada pašvaldības Īpašumu pārvaldes 27.01.2026. vēstulē Nr. JNPIP/3-18/26/107 sniegto informāciju:
- funkcionālo zonu un tajā noteiktos teritorijas galvenos un papildus izmantošanas veidus zemes vienībai ar kadastra apzīmējumu 5448 006 0479 nosaka spēkā esošais Jelgavas novada teritorijas plānojums (administratīvajai teritorijai līdz 30.06.2021.), kas ietver Jelgavas novada pašvaldības saistošos noteikumus Nr. 25 “Jelgavas novada teritorijas plānojuma (administratīvajai teritorijai līdz 30.06.2021.) grafiskā daļa un teritorijas izmantošanas un apbūves noteikumi” (apstiprināti ar Jelgavas novada domes 07.11.2024. lēmumu Nr.1 (protokols Nr.29/2024) (turpmāk – Apbūves noteikumi). Atbilstoši Apbūves noteikumiem minētajai zemes vienībai noteiktā funkcionālā zona ir Publiskās apbūves teritorija (P);
-  zemes vienība (zemes vienības kadastra apzīmējums 5448 006 0479) neatrodas degradētā teritorijā;
- zemes vienībai (zemes vienības kadastra apzīmējums 5448 006 0479) ir piekļūšana Valsts galvenajam autoceļam A8 Rīga – Jelgava – Lietuvas robeža (Meitene) (zemes vienības kadastra apzīmējums 5448 001 0068 001) pa pašvaldības īpašumā esošām zemes vienībām - zemes vienību ar kadastra apzīmējumu 5448 006 0486 (ietilpst nekustamā īpašuma “Gājēju celiņš” (nekustamā īpašuma kadastra Nr. 5448 006 0499) Elejas pagastā, Jelgavas novadā, sastāvā)   un zemes vienību ar kadastra apzīmējumu 5448 006 0482 (ietilpst nekustamā īpašuma Lietuvas iela 42 (nekustamā īpašuma kadastra Nr.5448 006 0505), Elejas pagastā, Jelgavas novadā, sastāvā).

Saskaņā ar Atsavināšanas likuma 44. panta pirmo un otro daļu publiskas personas zemi var iegūt īpašumā personas, kas saskaņā ar likumu var būt zemes īpašuma tiesību subjekti. Ievērojot minēto, rīkojuma projektā iekļautā nekustamā īpašuma (nekustamā īpašuma kadastra Nr. 5448 006 0508) ieguvējam jāatbilst likuma “Par zemes privatizāciju lauku apvidos” noteiktajam darījumiem ar zemes īpašumiem. Šī iemesla dēļ nekustamā īpašuma atsavināšanas paziņojumā jāparedz arī šāds nosacījums.
Nekustamā īpašuma (nekustamā īpašuma kadastra Nr. 5448 006 0508) ieguvējam, izmantojot nekustamo īpašumu, būs saistoša Aizsargjoslu likumā noteiktā kārtība atbilstoši aizsargjoslu veidam, kā arī citos normatīvajos aktos noteiktā kārtība rīcībai ar nekustamajiem īpašumiem atbilstoši konkrētajam apgrūtinājumam.
Problēmas un risinājumi
Problēmas apraksts
Nekustamais īpašums (nekustamā īpašuma kadastra Nr. 5448 006 0508) nav nepieciešams valsts pārvaldes funkciju nodrošināšanai saskaņā ar Valsts pārvaldes iekārtas likumu.
Risinājuma apraksts
Rīkojuma projekta 2.punkts paredz pienākumu Finanšu ministrijai pārņemt no Jelgavas novada pašvaldības nekustamo īpašumu (nekustamā īpašuma kadastra Nr. 5448 006 0508) un normatīvajos aktos noteiktajā kārtībā nostiprināt zemesgrāmatā īpašuma tiesības uz valsts vārda Finanšu ministrijas personā.

Saskaņā ar Atsavināšanas likuma 4.panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Saskaņā ar Atsavināšanas likuma 5.panta pirmo daļu atļauju atsavināt valsts nekustamo īpašumu dod Ministru kabinets.

Ar Finanšu ministrijas un VNĪ 18.03.2020. noslēgto Nekustamā īpašuma portfeļa pārvaldīšanas līgumu, kas Finanšu ministrijā reģistrēts ar Nr. 13.7-17/12/38, VNĪ veic Finanšu ministrijas valdījumā esošo nekustamo īpašumu pārvaldīšanu, tajā skaitā nodrošinot lietderīgu rīcību ar valsts funkciju veikšanai neizmantotiem nekustamajiem īpašumiem. Attiecīgi, ņemot vērā  rīkojuma projektā minētā nekustamā īpašuma (nekustamā īpašuma kadastra Nr. 5448 006 0508) tirgus situāciju, izmantošanas iespējas un to, ka nekustamais īpašums vairs nav nepieciešams pašvaldības funkciju nodrošināšanai, kā arī nav zināmas valsts pārvaldes funkcijas, kuru nodrošināšanai būtu lietderīgi to saglabāt valsts īpašumā, ar VNĪ Īpašumu izvērtēšanas komisijas lēmumu nolemts konceptuāli atbalstīt nekustamā īpašuma pārņemšanu Finanšu ministrijas valdījumā un atsavināšanu, un attiecīga Ministru kabineta lēmuma sagatavošanu.
Ievērojot minēto, rīkojuma projekts paredz, ka pēc nekustamā īpašuma (nekustamā īpašuma kadastra Nr. 5448 006 0508) tiesību nostiprināšanas zemesgrāmatā uz valsts vārda Finanšu ministrijas personā, tas tiek virzīts pārdošanai izsolē.
Atsavināšanas likuma 9.panta pirmajā daļā noteikts, ka valsts nekustamā īpašuma atsavināšanu organizē VNĪ, izņemot šā panta 1.1, 1.2 un 1.3 daļā minētos gadījumus.
Saskaņā ar Atsavināšanas likuma 11.pantā noteikto sludinājumi par publiskas personas nekustamā īpašuma izsoli publicējami oficiālajā izdevumā „Latvijas Vēstnesis” un  institūcijas, kas organizē nekustamā īpašuma atsavināšanu, tīmekļvietnē Vienlaicīgi ar sludinājumu VNĪ tīmekļvietnē ievieto arī pārdodamā valsts nekustamā īpašuma izsoles noteikumus. Rīkojot elektronisku izsoli, sludinājumi par publiskas personas mantas izsoli ievietojami arī elektronisko izsoļu tīmekļvietnē (https://izsoles.ta.gov.lv).

Lai nekustamā īpašuma (nekustamā īpašuma kadastra Nr. 5448 006 0508) ieguvēju nodrošinātu ar pilnīgu informāciju par atsavināmo nekustamo īpašumu, minētā nekustamā īpašuma izsoles noteikumos tiks norādīta informācija par nekustamā īpašuma sastāvā esošās būves tehnisko stāvokli.

Rīkojuma projekts paredz pēc nekustamā īpašuma (nekustamā īpašuma kadastra Nr. 5448 006 0508) ierakstīšanas zemesgrāmatā uz valsts vārda Finanšu ministrijas personā un pārdošanas tā valdītājam  – Finanšu ministrijai uzdevumu nodot pircējam nekustamo īpašumu (nekustamā īpašuma kadastra Nr. 5448 006 0508)  30 (trīsdesmit) dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu.

Trīsdesmit dienu termiņš dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu veikt noteiktas darbības noteiktos termiņos, samērīgi ar nekustamā īpašuma pārdevēja pienākumiem. Atsavināšanas likuma 30.pantā ir noteikts, ka izsoles dalībniekam, kurš nosolījis augstāko cenu par nekustamo īpašumu, jāsamaksā par nosolīto nekustamo īpašumu divu nedēļu laikā. Līdz ar to samērīgiem ar nekustamā īpašuma pircēja pienākumiem, veikt noteiktas darbības noteiktos termiņos, ir jābūt arī nekustamā īpašuma pārdevēja pienākumiem. Tādēļ VNĪ nekustamo īpašumu pirkumu līgumos paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 (trīsdesmit) dienu laikā pēc visu saistību izpildes pret pārdevēju.
Vai ir izvērtēti alternatīvie risinājumi?
-
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Atbilstoši Ministru kabineta 01.02.2011. noteikumu Nr.109 „Kārtība, kādā atsavināma publiskās personas manta” 12.punktā noteiktajam, lai noskaidrotu, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātai publiskai personai vai to iestādei valsts pārvaldes funkciju nodrošināšanai saskaņā ar Valsts pārvaldes iekārtas likumu, rīkojuma projektu izsludinot Vienotajā tiesību aktu projektu izstrādes un saskaņošanas portālā, tiks nodrošināts noteikumos noteiktais pienākums.
Ja divu nedēļu laikā pēc rīkojuma projekta izsludināšanas Vienotajā tiesību aktu projektu izstrādes un saskaņošanas portālā valsts iestādes, valsts kapitālsabiedrības vai atvasinātas publiskas personas vai to iestādes nepieprasa rīkojuma projektā minēto valsts nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Jebkurš tiesību subjekts - fiziska persona, kurai piemīt tiesībspēja un rīcībspēja, un kura vēlas piedalīties izsolē un iegādāties nekustamo īpašumu (nekustamā īpašuma kadastra Nr. 5448 006 0508).
Juridiskās personas
Jā
Ietekmes apraksts
Jebkurš tiesību subjekts - juridiska persona, kurai piemīt tiesībspēja un rīcībspēja, un kura vēlas piedalīties izsolē un iegādāties nekustamo īpašumu (nekustamā īpašuma kadastra Nr. 5448 006 0508).
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Rīkojuma projekta īstenošanai nav nepieciešami papildus līdzekļi no valsts vai pašvaldību budžeta. Saskaņā ar Atsavināšanas likuma 47.pantu atsavināšanas izdevumus sedz no publiskas personas mantas atsavināšanā iegūtajiem līdzekļiem. Atsavināšanas izdevumu apmēru nosaka Ministru kabineta 01.02.2011. noteikumu Nr.109 „Kārtība, kādā atsavināma publiskas personas manta” paredzētajā kārtībā.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Finanšu ministrija, VAS "Valsts nekustamie īpašumi"
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
Atbilstoši Ministru kabineta 15.10.2024. noteikumu Nr. 639 "Sabiedrības līdzdalības kārtība attīstības plānošanas procesā" 4. punktam skaidrojam, ka tiesību akta projekts būtiski nemaina esošo regulējumu, neietekmē sabiedrībai nozīmīgās iniciatīvās un procesus, neparedz ieviest reformu izstrādes un īstenošanas procesu un neskar publiskā finansējuma plānošanu, tādēļ sabiedrības līdzdalības kārtība rīkojuma projekta izstrādē netiek piemērota.
Rīkojuma projekts un tā anotācija būs publiski pieejami Tiesību aktu projektu publiskajā portālā Ministru kabineta tīmekļvietnē – sadaļā/Tiesību aktu projekti.
6.4. Cita informācija
Cita informācija
Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļvietnē www.vestnesis.lv.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Finanšu ministrija
VAS "Valsts nekustamie īpašumi"
Jelgavas novada pašvaldība
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Jā
Apraksts
Rīkojuma projekta izstrādes, saskaņošanas un pieņemšanas procesā personu datu apstrādes mērķis ir nodrošināt projekta atbilstību faktiskajai un tiesiskajai situācijai, nodrošinot Ministru kabineta rīkojuma izpildē iesaistīto pušu tiesiskās intereses. Personas datu apstrāde ir nepieciešama, lai izpildītu Atsavināšanas likumā VNĪ deleģēto uzdevumu – organizēt valsts mantas atsavināšanas procesu, ievērojot pirmpirkuma tiesīgo personu tiesības.
Paskaidrojošie dokumenti, kuri satur personas datus, tiek nodoti šauram subjektu lokam - institūcijām, kas veic  rīkojuma projekta un tā sākotnējās ietekmes novērtējuma ziņojuma (anotācijas) izvērtēšanu, Valsts kancelejai un Ministru kabineta locekļiem.
Nekustamā īpašuma vēsturisko īpašnieku personas dati apstrādāti, tos iegūstot no zemesgrāmatas nodalījuma, kura noraksts nepieciešams rīkojuma projekta izstrādei un virzībai. Zemesgrāmatu likuma 1.pants noteic, ka zemesgrāmatas ir visiem pieejamas un to ierakstiem ir publiska ticamība.
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

